stanford-oval/wikipedia huggingface dataset:
Rhode Island
Maantiede

Rhode Island kattaa noin 4 005 neliökilometrin suuruisen alueen, ja sen naapureita ovat pohjoisessa ja idässä Massachusettsin osavaltio, lännessä Connecticut, sekä etelässä Atlantin valtameri. Osavaltiolla on myös vesirajaa New Yorkin osavaltion kanssa.
Itäisen Rhode Islandin alueella on Narragansettin lahden alankoa. Osavaltion läntisellä alueella on puolestaan Uuden-Englannin ylänköä. Osavaltion keskivertokorkeus on 60 metriä, ja sen korkein kohta, Jerimoth Hill, kohoaa 247 metriä yli merenpinnan.
Maantiede > Ilmasto

Rhode Islandissa vallitsee mantereinen ilmasto. Kesät ovat kuumia ja sateisia, ja talvet puolestaan kylmiä ja lumisia. Osavaltion korkein lämpötila, 40 °C, mitattiin 2. elokuuta 1975 pääkaupunki Providencessa. Matalin lämpötila on taasen mitattu 5. helmikuuta 1996, Greenen alueella, ja se oli −31 °C..
Historia

Englantilainen Roger Williams perusti Rhode Islandiin ensimmäisen pysyvän eurooppalaisen asutuksen vuonna 1636. Hän perusti asutuksen alueelle, jonka oli ostanut narragansett-intiaaneilta. Williams oli sitä ennen pakon edessä lähtenyt pois Massachusettsista vainojen vuoksi, ja hän säätikin uuteen asutusalueeseen poliittisen ja uskonnollisen vapauden. Lähialueille alkoi pian syntyä myös uusia samantyyppisiä asutuksia, ja myöhemmin ne myös yhdistyivät. Vuonna 1663 Englannin kuningas Kaarle II myönsi uudelle yhdistyneelle asutukselle kuninkaallisen toimiluvan, antaen sille laajemman itsehallinto-oikeuden kuin millään muulla Amerikan siirtomaa-alueella. Myös uskonnonvapaus sai luvan jatkua.
1700-luvulla Rhode Island eli varakasta aikakautta. Sen talouden tukijalkoja oli maanviljely ja merenkulkukauppa. Providencen ja Newportin kaupungit olivat tuohon aikaan Amerikan vilkkaimpia satamia. Vaikka orjakauppa oli tuottoisaa kauppaa Rhode Islandille, kielsi se vuonna 1774 ensimmäisenä siirtomaana orjien maahantuonnin.
Yhdysvaltain vapaussodan alkutaipaleella Rhode Island oli ensimmäisten siirtomaiden joukossa asettumassa brittiläistä hallintoa vastaan, hyökäten brittiläisiä aluksia kohti. Rhode Island kieltäytyi 4. toukokuuta 1776 osoittamasta uskollisuutta Englannin kuninkaalle ensimmäisenä siirtomaana ja julistautua itsenäiseksi. Rhodeislandilaisten itsenäisyyden palo kyti pitkään, ja se olikin viimeinen alkuperäisestä 13 siirtomaasta joka ratifioi Yhdysvaltain perustuslain.
Yhdysvaltain sisällissodassa Rhode Island oli yksi Pohjoisvaltioista. Ensimmäisen maailmansodan jälkeen osavaltiota runteli pahoin espanjantauti, minkä johdosta kouluja, kirkkoja suljettiin sekä julkisia tilaisuuksia peruttiin.
Osavaltion nimi oli virallisesti Rhode Island and Providence Plantations vuoteen 2020 asti. Kuvernööri Gina Raimondo antoi kesäkuussa 2020 määräyksen, jonka mukaan osavaltion nimestä poistetaan osuus "and Providence Plantations". Osavaltion asukkaat hyväksyivät nimenmuutoksen kansanäänestyksessä 8. marraskuuta 2020, jossa osuus poistettiin virallisesti kaikista yhteyksistä. Muutoksen puolesta äänesti 53,12 % osavaltion asukkaista. Tämä osio oltiin jätetty jo aikaisemmin pois epävirallisista yhteyksistä, sillä sanalla "plantaasi" katsottiin olevan orjuudesta muistuttava mielleyhtymä.
Hallinto

Rhode Islandin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 38 jäsentä, alahuoneessa eli edustajainkokouksessa on 75 jäsentä.
Ylintä toimeenpanovaltaa käyttää kuvernööri. Vuodesta 2021 kuvernöörinä on ollut Dan McKee.
Hallinto > Hallinnollinen jako

Osavaltio on jaettu viiteen eri piirikuntaan (engl. county).
| Piirikunta | Asukkaita  1>  heinäkuuta 2005 | Pääkaupunki |
| --- | --- | --- |
| Bristol | 52 743 | Bristol |
| Kent | 171 590 | East Greenwich |
| Newport | 83 740 | Newport |
| Providence | 639 453 | Providence |
| Washington | 128 463 | Wakefield |
Talous

Rhode Islandin bruttokansantuote vuonna 2010 oli 49 miljardia dollaria. Se oli Yhdysvaltojen osavaltioista 45. tilalla.
Osavaltion pienen koon takia maanviljelys on siellä vähäistä. Tärkeimpiä osa-alueita ovat kasvihuoneiden ja taimitarhojen tuotteet, maissi, maitotuotteet, perunat ja nautakarja. Varsinaisia kaivoksia ei ole, mutta hiekkaa ja sepeliä kaivetaan ja murskataan osavaltion alueella. Kalastajien saaliista hummerit ovat arvokkaimpia, myös muita äyriäisiä, nilviäisiä ja kaloja pyydetään.
Talous > Liikenne

Rhode Islandin lentoasemista kuudella oli kaupallista liikennettä vuonna 2015. Niistä ainoa merkittävä oli Warwickin T. F. Greenin lentoasema, jolta lähti kalenterivuoden aikana noin 1 760 000 matkustajaa.
Amtrakin matkustajajunista Acela Express ja Northeast Regional kulkevat Rhode Islandin halki.
Satamia Rhode Islandissa on kuusi. Niistä suurin matkustajamäärältään on Newportin satama, jota käytti 37 500 risteilymatkustajaa vuonna 2015.
Väestö

Vuonna 2010 Rhode Islandin asukasluku oli Yhdysvaltain väestölaskentaviraston mukaan 1 052 567. Se oli 0,4 prosenttia enemmän kuin vuonna 2000.
Noin 19 prosenttia asukkaista on italialaista syntyperää, 18 prosenttia irlantilaista, 17 prosenttia ranskalais-kanadalaisia, 12 prosenttia englantilaista ja 9 prosenttia portugalilaista. Hieman vaille 8,1 prosenttia yli 5-vuotiaista Rhode Islandin asukkaista puhui kotikielenään espanjaa vuoden 2000 väestölaskennan mukaan. Saman laskennan mukaan noin kaksi prosenttia rhodeislandilaisista puhui kotikielenään ranskaa, ja 1,4 prosenttia italiaa.
Rhode Islandilla on prosentuaalisesti suurempi osuus amerikanitalialaisia ja amerikanportugalilaisia kuin millään muulla Yhdysvaltain osavaltiolla. Alueen italialaisperäinen väestö on keskittynyt Providencen kaupunkiin, portugalilaisperäinen väestö taas Bristolin piirikuntaan. Ranskalais-kanadalaisperäinen väestö on keskittynyt suurimmaksi osaksi Providencen piirikunnan pohjoiseen osaan, kun taas irlantilaista syntyperää olevat asukkaat omaavat vahvan edustuksen Newportin ja Kentin piirikunnassa.
Väestö > Uskonnolliset ryhmät

Rhode Islandin osavaltion uskonnolliset ryhmät:
Kristityt: 75 %
Katoliset: 42 %
Protestantit: 14 %
Evankeliset: 14 %
Muut kristityt: 4 %
Juutalaiset: 1 %
Hindut: 1 %
Muut uskonnot: 2 %
Uskonnottomat: 20 %
Prosentuaalisesti Rhode Islandissa asuu eniten katolilaisia Yhdysvaltain osavaltioista: vuoden 2015 tietojen mukaan 44 % osavaltion asukkaista oli katolilaisia.
Kulttuuri

Rhode Islandissa on kaksi historiallisesti merkittävää jo 1700-luvulla perustettua kirjastoa, Redwoodin kirjasto Newportissa ja Providence Athenaeum, joiden kokoelmissa on teoksia orjuuden ja valaanpyynnin historiasta.
Newport Jazz Festival on järjestetty vuodesta 1954. Klassista musiikkia edustavat Rhode Islandin filharmoonikot, Providencen ooppera, Rhode Island Civic Chorale and Orchestra ja Chorus of Westerly sekä useat pienemmät ryhmät.
Urheilu

Rhode Islandissa on kaksi urheilun ammattilaisjoukkuetta. Baseballjoukkue Pawtucket Red Sox ja jääkiekkojoukkue Providence Bruins. Molemmat ovat bostonilaisten huippuammattilaisjoukkueiden farmiseuroja. Amerikkalaisessa jalkapallossa Rhode Island kannattaa New England Patriotsia, jonka kotikaupunki on vain 29 kilometrin päässä Providencesta.
Yliopistojalkapallossa Brown Universitylla, Rhode Islandin yliopistolla, Bryant Universitylla ja Providence Collegella on edustusjoukkue NCAA:ssa.
International Tennis Hall of Fame sijaitsee Rhode Islandin Newportissa.
| Joukkue | Kaupunki | Sarja ja laji | Kotikenttä | Perustettu | Mestaruudet |
| --- | --- | --- | --- | --- | --- |
| Providence Bruins | Providence | AHL, jääkiekko | Dunkin' Donuts Center | 1992 | 1 |
| Pawtucket Red Sox | Pawtucket | IL, baseball | McCoy Stadium | 1970 | 2 |
Populaarikulttuurissa

Seth MacFarlanen luoman Family Guy -piirrossarjan perhe asuu Rhode Islandin kuvitteellisessa kaupungissa Quahog'ssa.
Aiheesta muualla

Wikimedia Commonsissa on kuvia tai muita tiedostoja aiheesta .
Osavaltion viralliset sivut
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick 
Rhode Islandin kartta (iso kuva)
Rhode Island State House, osavaltion parlamenttirakennus
Kobanê

| Kobanê |
| --- | --- |
 Kobanê
 Koordinaatit: 36°53′23″N, 38°21′20″E 
Valtio:  Syyria
Maakunta:  Aleppon maakunta
Piirikunta:  Ayn al-Arabin piirikunta
Väkiluku (2004):  44 821
Infobox OKVirheellinen NIMI-arvo: 
Kobanê, virallisesti Ayn al-Arab, (kur. Kobanê tai Kobanî, arab. Ayn al-Arab‎, عين العرب) on kaupunki Syyrian pohjoisosassa Aleppon maakunnassa. Se on Kobanên (Ayn al-Arabin) piirikunnan hallintokeskus. Vuoden 2014 väestönlaskennassa kaupunkiin kirjattiin 44 821 ja koko piirikuntaan 192 513 asukasta.
Kaupunki sijaitsee aivan Turkin rajalla, noin 10 kilometrin päässä rajan toisella puolella olevasta Suruçin kaupungista. Kobanên väestö koostuu kurdeista, arabeista, syyrianturkkilaisista sekä armenialaisista. Uskonnoltaan he edustavat sunnalaisia ja Syyrian kristittyjä.
Historia

Kaupunki syntyi turkkilaisen Konyan ja Irakin pääkaupungin Bagdadin yhdistävän Bagdadin rautatien varrelle vuonna 1915. Paikalle oli kolme vuotta aikaisemmin valmistunut rautatieasema, jonka ympäristöön asettui armenialaisten kansanmurhaa paenneita pakolaisia ja pian myös lähialueiden kurdeja. Vuonna 1921 kaupunki jakautui kahtia, kun rautatietä pitkin vedettiin Syyrian ja Turkin välinen rajalinja. Pohjoispuolen asumukset kuuluvat nykyään Suruçin kaupunkiin Mürşitpınar-nimisenä kylänä.
Isis-järjestön hyökkäys

Syyrian sisällissodan aikana heinäkuussa 2012 kaupungin hallinta siirtyi kurdien YPG-joukkojen hallintaan. Vuonna 2014 se julistettiin Syyrian Kurdistaniin kuuluvan Kobanên kantonin hallinnolliseksi keskukseksi. Saman vuoden syyskuussa alkoi niin sanottu Kobanên taistelu, kun ääri-islamilainen Isis-järjestö hyökkäsi kaupunkiin. Kaupunkia puolustavat useat kurdijärjestöt sekä Vapaan Syyrian armeija, joukossa on muun muassa Turkista saapuneita Kurdistanin työväenpuolueen taistelijoita. Länsivalloista Yhdysvallat on tukenut puolustustaistelua ilmaiskuin. Piirityksen johdosta tuhansia kaupungin asukkaita on paennut Turkin puolelle.
Ilmaisku Kobanêen 19. marraskuuta 2014.
Aiheesta muualla

Kuvia tai muita tiedostoja aiheesta Kobanê Wikimedia Commonsissa
Society for Creative Anachronism

Yhdistyksen jäseniä keskiaikaisissa vaatteissa ja haarniskoissa.
Society for Creative Anachronism (suom. Luovan epäaikaisuuden seura, lyhenne SCA) on historianelävöittämisen ja elävän historian yhdistys, joka on perustettu vuonna 1966 Kaliforniassa Yhdysvalloissa. Yhdistys elävöittää 1600-lukua edeltävän Länsi-Euroopan historiaa ja kulttuuria. Suomessa toimii osana kansainvälistä järjestöä Aarnimetsän paronikunta eli Suomen keskiaikaseura.
Ace (Scooterin albumi)

| Ace Scooter |
| --- | --- | --- |

Studioalbumin tiedot
 Äänitetty : 2015, Sheffield Underground Studios, Hampuri
 Julkaistu: 5. helmikuuta 2016
 Formaatti: CD, LP, digitaalinen lataus
 Tuottaja(t): Scooter, Vassy
 Tyylilaji: dubstep, drum’n’bass, house, elektro, hard trance, jumpstyle
 Kesto: 48.35
 Levy-yhtiö: Sheffield Tunes, Kontor Records
Listasijoitukset
  6.
Scooterin muut julkaisut
| The Fifth Chapter 2014 | Ace 2016 | Scooter Forever 2017 |
Singlet albumilta Ace
 ”Riot” Julkaistu: 4. syyskuuta 2015  ”Oi” Julkaistu: 5. helmikuuta 2016  ”Mary Got No Lamb” Julkaistu: 6. toukokuuta 2016
Ace on saksalainen Scooter-yhtyeen kahdeksastoista studioalbumi, jonka Sheffield Tunes & Kontor Records julkaisi 5. helmikuuta 2016.
Albumi ylsi Saksan albumilistan sijalle 6, ja pysyi listalla yhteensä 6 viikkoa.
Kappaleet

Kaikki sävellykset Scooter.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Ace | 2.05 |  |  |  |  |  |  |  |
| 2. | Oi | 3.10 |  |  |  |  |  |  |  |
| 3. | Mary Got No Lamb | 3.26 |  |  |  |  |  |  |  |
| 4. | Riot | 3.05 |  |  |  |  |  |  |  |
| 5. | Encore | 3.54 |  |  |  |  |  |  |  |
| 6. | Burn (Scooter & Vassy)  | 2.40 |  |  |  |  |  |  |  |
| 7. | Don't Break the Silence | 3.19 |  |  |  |  |  |  |  |
| 8. | The Birdwatcher | 3.34 |  |  |  |  |  |  |  |
| 9. | What You're Waiting For (feat. Maidwell)  | 3.34 |  |  |  |  |  |  |  |
| 10. | Crazy | 3.04 |  |  |  |  |  |  |  |
| 11. | Opium | 3.57 |  |  |  |  |  |  |  |
| 12. | Stargazer (feat. Maidwell)  | 3.34 |  |  |  |  |  |  |  |
| 13. | Wolga | 6.05 |  |  |  |  |  |  |  |
| 14. | Torch | 3.08 |  |  |  |  |  |  |  |
Limited Deluxe Box
CD1
+ Silikoni rannekoru
++ Scooter Poker -kortit
Singlet

Riot (Web) 28.08.2015
1. Riot (3:08)
Oi (Web) 05.02.2016
1. Oi (3:10)
2. Oi - Extended mix (4:03)
Mary Got No Lamb (Web) 06.05.2016
1. Single edit (3:28)
2. Arena mix (4:23)
3. Extended (4:24)
Arvostelut

Muzoic:
Aiheesta muualla

Scooter-Riot (musiikkivideo, YouTube)
Scooter-Oi (musiikkivideo, YouTube)
Scooter-Mary Got No Lamb (musiikkivideo, YouTube)
The Big Mash Up

| The Big Mash Up Scooter |
| --- | --- | --- |

Studioalbumin tiedot
 Äänitetty : Sheffield Underground Studios, 2010
 Julkaistu: 14. lokakuuta 2011
 Tuottaja(t): H. P. Baxxter Rick J. Jordan Michael Simon Jens Thele
 Tyylilaji: dubstep drum'n'bass house elektro hard trance jumpstyle
 Kesto: 139.03
 Levy-yhtiö: Sheffield Tunes
Scooterin muut julkaisut
| Live in Hamburg 2010 | The Big Mash Up 2011 | Music for a Big Night Out 2012 |
Singlet albumilta The Big Mash Up
 ”The Only One” Julkaistu: 20. toukokuuta 2011  ”David Doesn't Eat” Julkaistu: 14. lokakuuta 2011  ”C'est Bleu” Julkaistu: 2. joulukuuta 2011
The Big Mash Up on saksalaisen dance-yhtye Scooterin viidestoista studioalbumi, joka julkaistiin 14. lokakuuta 2011. Albumin ensimmäinen single "The Only One" julkaistiin 20. toukokuuta 2011 ja toinen single "David Doesn't Eat" samana päivänä, kuin itse albumi. Albumin kolmas single "C'est Bleu" julkaistiin 2. joulukuuta 2011. Albumista saatavassa rajoitetussa versiossa on alkuperäisen CD:n lisäksi DVD, joka sisältää Scooterin livekonsertin The Stadium Techno Inferno – Live in Hamburg 2011.
Kappaleet > CD yksi

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | C.I.F.L. | 0.49 |  |  |  |  |  |  |  |
| 2. | David Doesn't Eat | 3.38 |  |  |  |  |  |  |  |
| 3. | Dreams | 3.12 |  |  |  |  |  |  |  |
| 4. | Beyond the Invisible | 3.35 |  |  |  |  |  |  |  |
| 5. | Sugary Dip | 3.26 |  |  |  |  |  |  |  |
| 6. | It'z a Biz (Ain't Nobody) | 4.46 |  |  |  |  |  |  |  |
| 7. | C'est Bleu (mukana Vicky Leandros) | 4.11 |  |  |  |  |  |  |  |
| 8. | 8:15 to Nowhere | 4.50 |  |  |  |  |  |  |  |
| 9. | Close Your Eyes | 3.26 |  |  |  |  |  |  |  |
| 10. | The Only One | 3.33 |  |  |  |  |  |  |  |
| 11. | Sex and Drugs and Rock 'n' Roll | 3.35 |  |  |  |  |  |  |  |
| 12. | Copyright | 3.30 |  |  |  |  |  |  |  |
| 13. | Bang Bang Club | 4.02 |  |  |  |  |  |  |  |
| 14. | Summer Dream | 3.21 |  |  |  |  |  |  |  |
| 15. | Mashuaia | 6.05 |  |  |  |  |  |  |  |
| 16. | Friends Turbo (Bonuskappale) | 3.19 |  |  |  |  |  |  |  |
Kappaleet > CD kaksi

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Suck My Megamix - The Longest Scooter in the World | 1.19.57 |  |  |  |  |  |  |  |
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Suck My Megamix - The Longest Scooter in the World (Extended Version) | 1.53.18 |  |  |  |  |  |  |  |
CD2 (Suck My Megamix):
Singlet

Friends Turbo (2-tracks) 15.04.2011
1. Friends Turbo - Movie version (3:20)
2. Friends Turbo (3:19)
Friends Turbo (Promo CDR and Web)
1. Movie version (3:20)
2. Normal version (3:19)
3. The Drum 'n' Bass Mix (4:02)
The Only One (2-tracks) 20.05.2011
1. The Only One (3:32)
2. The Only Club (5:02)
The Only One (Web)
1. The Only One (3:32)
2. The Only One - Extended (5:15)
3. The Only Club (5:02)
David Doesn't Eat (2-tracks) 14.10.2011
1. Radio Edit (3:39)
2. Eric Chase remix (5:24)
C'est Bleu feat. Vicky Leandros (2-tracks) 02.12.2011
1. Radio edit (3:11)
2. The Dubstyle mix (4:23)
C'est Bleu (Danish Promo CDR)
1. Radio Edit (3:11)
2. Album Version (4:11)
3. Extended Version (6:01)
4. The Dubstyle Mix (4:23)
C'est Bleu (Web)
1. Radio edit (3:11)
2. The Dubstyle mix (4:23)
3. Extended version (6:01)
It's a Biz (Ain't Nobody) 2-tracks 23.03.2012
1. The Big Mash Up Tour 2012 edit (3:21)
2. Club mix (5:40)
It's a Biz (Ain't Nobody) Danish Promo CDR
1. Radio Edit (3:22)
2. Original (4:46)
3. Club mix (5:41)
4. Extended (5:41)
It's a Biz (Ain't Nobody) Web
1. The Big Mash Up Tour 2012 edit (3:21)
2. Extended (5:40)
3. Club mix (5:40)
Samplet

"David Doesn't Eat" sisältää samplen Nick Straker Bandin kappaleesta "A Walk in the Park" ja The Black Eyed Peasin kappaleesta "Boom Boom Pow".
"Dreams" sisältää samplen Richard Sandersonin kappaleesta "Reality".
"Beyond the Invisible" sisältää samplen Enigman kappaleesta "Beyond The Invisible".
"Sugary Dip" sisältää samplen John Farrarin kappaleesta "Have You Ever Been Mellow".
"It's A Biz (Ain't Nobody)" sisältää samplen Chaka Khanin kappaleesta "Ain't Nobody".
"C'est Bleu" sisältää samplen André Poppin ja Pierre Courin kappaleesta "L'amour est bleu", Duran Duranin kappaleesta "The Reflex" ja The Hosen kappaleesta "I survived".
"08:15 to Nowhere" on Scooterin oma versio Vicious Pinkin kappaleesta "8:15 To Nowhere".
"The Only One" sisältää samplen The Charlatansin kappaleesta "The Only One I Know" ja Nirvanan kappaleesta "Lithium".
"Copyright" sisältää samplen Klubbheadsin kappaleesta "Discohopping" ja sanat Scooterin omasta Age of Love -albumin kappaleesta "She Said".
"Bang Bang Club" sisältää samplen The Flirtsin kappaleesta "Passion"
"Summer Dreams" sisältää samplen Sheilan kappaleesta "Summer Dream of Love".
Linköpingin vankilan ovella vuonna 1600

| Linköpingin vankilan ovella vuonna 1600 |
| --- | --- |

Nimi:  Linköpingin vankilan ovella vuonna 1600
Tekijä:  Helene Schjerfbeck
Valmistumisvuosi:  1882
Taiteenlaji:  historiamaalaus, öljymaalaus
Korkeus:  131,5 cm
Leveys:  99 cm
Nykyinen omistaja:  Taidesäätiö Merita
Linköpingin vankilan ovella vuonna 1600 on Helene Schjerfbeckin vuonna 1882 maalaama historiamaalaus. Se esittää ruotsalaisen valtaneuvos Gustaf Banérin vaimoa Christina Banéria, joka on juuri saanut tiedon miehensä teloituksesta Linköpingissä. Teos keskittyy kuvaamaan lesken ja tämän alaikäisen pojan järkyttyneitä tunteita.
Schjerfbeck maalasi teoksen opiskellessaan Pariisin Académie Colarossissa. Kaarle-herttuan mestauttaman valtaneuvos Banérin tarina oli tuttu ruotsalaisille ja suomalaisillekin Anders Fryxellin suositusta kirjasta Kertomuksia Ruotsin historiasta. Schjerfbeck oli jo ennen Pariisiin lähtöään maalannut vuonna 1880 Suomessa samasta aiheesta vaatimattomamman öljymaalauksen Christina Banér rukoilee armoa puolisolleen. Linköpingin vankilan ovella vuonna 1600 sai vuonna 1882 Suomessa toisen palkinnon valtion henkilömaalauskilpailussa ja lisäsi siten nuoren Schjerfbeckin mainetta. Eräät aikalaiskriitikot arvostelivat teosta liian synkästä ja Suomeen liittymättömästä aiheesta sekä siitä, että Christina Banér näytti siinä liian nuorelta 14 lasta synnyttäneeksi äidiksi.
Kansallis-Osake-Pankki osti maalauksen vuonna 1961 ja sijoitti sen myöhemmin pääkonttorinsa edustustiloiksi muutetun Helsingin hotelli Kämpin porraskäytävään. Maalaus kuuluu nykyisin Nordean Taidesäätiön kokoelmiin. Maalauksen alkuperäinen nimi ja aihe olivat pitkään unohduksissa ja sen luultiin esittävän Kaarina Maununtytärtä, mutta taidehistorioitsija Juha Ilvas sai vuonna 1989 selville oikean nimen.
Sierramadrenpihta

| Sierramadrenpihta |
| --- | --- |
 Sierramadrenpihtoja Jaliscon osavaltiossa Meksikossa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Alaheimo::  Abietoideae
Suku::  Pihdat Abies
Sektio::  Grandis
Laji::  durangensis
Kaksiosainen nimi
 Abies durangensis  Martínez 
Katso myös
   Sierramadrenpihta Wikispeciesissä   Sierramadrenpihta Commonsissa 
Infobox OKNimi-testi OKIUCN-testi OK: 
Sierramadrenpihta (Abies durangensis) on mäntykasvien (Pinaceae) heimoon, pihtojen (Abies) sukuun kuuluva havupuulaji.
SSierramadrenpihta on suurimmillaan 48 metriä korkeaksi kasvava puu, jonka rinnankorkeusläpimitta voi kasvaa noin puoleentoista metriin. Runko on yleensä suora ja latvus epäsäännöllisen pyöreä. Rungon kuori on nuorilla puilla sileä ja harmaa tai punaruskea ja tummenee ajan myötä tummanharmaaksi. Toisinaan runkoon muodostuu myös syviä, pitkittäisiä uurteita.
Sierramadrenpihta kasvaa Meksikossa Durangon, Chihuahuan, Sinaloan ja Jaliscon osavaltioissa. Se kasvaa tyypillisesti viileän ja kostean ilmaston alueiden rinteillä, joiden maaperä on hyvin vettä läpäisevää. Lajin populaatiot ovat yleensä pieniä sekä eristyneitä, ja se kasvaa usein yhdessä muiden havupuiden, kuten muun muassa chihuahuankuusen (Picea chihuahuana), lännendouglaskuusen (Pseudotsuga menziesii), uudenmeksikonmännyn (Pinus strobiformis) ja meksikonsypressin (Cupressus lusitanica) kanssa.
Aiheesta muualla

Trees and Shrubs Online: Abies durangensis (englanniksi)
The Gymnosperm Database: Abies durangensis (englanniksi)
Burkina Fason turvallisuus

Burkina Fason turvallisuutta ovat yhä enemmän uhanneet väkivaltaiset aseelliset ryhmät ja hyökkäykset. Ne kohdistuvat valtion symboleihin, instituutioihin ja edustajiin, kuten myös puolustus- ja turvallisuusjoukkoihin, paikallisiin johtajiin ja poliittisiin henkilöihin.
Vuodesta 2014 lähtien Burkina Faso on siirtynyt useiden vallankaappausten historian myötä yhä useampien terrori-iskujen kierteeseen. Erityisesti vaarassa on konfliktien leviäminen maan pohjoisosissa, sekä Malin ja Nigerin rajaseuduilla. Joulukuussa 2018 useilla alueilla julistettiin hätätila, joka myönsi turvallisuusjoukoille poikkeukselliset valtuudet ja rajoitti liikkumis- ja kokoontumisvapautta maassa. Poikkeustila uusittiin kahdesti tammikuussa 2020 ja kesäkuussa 2021.
Vuonna 2022 Burkina Fason turvallisuustilanne heikkeni vakavasti, kun islamististen aseellisten ryhmien tappavat hyökkäykset siviilejä vastaan lisääntyivät. Terrorismin vastaisissa operaatioissa sotilasjoukot ja hallitusta kannattavat miliisit tekivät rikkomuksia. Poliittinen epävakaus syveni kahden sotilasvallankaappauksen seurauksena.
Siviili- ja sotilasuhrien määrä on lisääntynyt, sekä hallituksen hallitsemia alueita on menetetty islamistisille aseistetuille ryhmille. Niiden kerrotaan hallitsevan noin 40 prosenttia maasta. Nämä tekijät ovat vauhdittaneet hallituksen vastaisia mielenosoituksia ja kahta peräkkäistä sotilasvallankaappausta.
Tammikuussa 2022 sotilasvallankaappauksella kaadettiin valitun presidentti Roch Kaboren hallinto, maan parlamentti ja perustuslaki.
Vallankaapausten jälkeen sekä ECOWAS että Afrikan Unioni erottivat Burkina Fason yhteisöistään.
Burkina Fason ja Ranskan välisen sotilaallisen yhteistyösopimuksen päättymisen jälkeen burkinalaiset upseerit näyttivät alkuvuodesta 2023 olevan yhä jakautuneempia juntan johtajan Ibrahim Traorén suhteen.